stanford-oval/wikipedia huggingface dataset:
แพร์ แมร์เทิสอัคเคอร์

| 0 | 1 | 2 | 3 |
| --- | --- | --- | --- |
 แมร์เทิสอัคเคอร์ (ซ้าย) เป็นกัปตันทีมพบกับเชลซี ในฤดูกาล 2014–15
ข้อมูลส่วนตัว
ชื่อเต็ม:  แพร์ แมร์เทิสอัคเคอร์
วันเกิด:   (1984-09-29) 29 กันยายน ค.ศ. 1984 (40 ปี)
สถานที่เกิด:  ฮันโนเฟอร์, เยอรมนีตะวันตก
ส่วนสูง:  1.98 m (6.5 ft)
ตำแหน่ง:  กองหลัง
ข้อมูลสโมสร
สโมสรปัจจุบัน:  อาร์เซนอล
หมายเลข:  4
สโมสรเยาวชน
1988–1995:  แพตเทนเซน
1995–2003:  ฮันโนเฟอร์ 96
สโมสรอาชีพ*
| ปี |  ทีม |  ลงเล่น |  (ประตู) |
| 2003–2006 |  ฮันโนเฟอร์ 96 |  74 |  (7) |
| 2006–2011 |  แวร์เดอร์เบรเมิน |  147 |  (12) |
| 2011–2018 |  อาร์เซนอล |  155 |  (6) |
ทีมชาติ‡
|  |  เยอรมนี ชุดยู 20 |  2 |  (0) |
| 2004 |  เยอรมนี ชุดยู 21 |  3 |  (0) |
| 2004–2014 |  เยอรมนี |  104 |  (4) |
จัดการทีม
2017–:  เยาวชนอาร์เซนอล
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16:46, 6 ตุลาคม 2012 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 18:47, 12 ตุลาคม 2012 (UTC)
แพร์ แมร์เทิสอัคเคอร์ (เยอรมัน: Per Mertesacker, ออกเสียง: [ˈpeːɐ̯ ˈmɛʁtəsʔakɐ]; เกิดเมื่อวันที่ 29 กันยายน ค.ศ. 1984) เป็นอดีตนักฟุตบอลชาวเยอรมัน  เคยลงเล่นให้กับ อาร์เซนอล ในพรีเมียร์ลีกอังกฤษ และเคยติดทีมชาติเยอรมนีด้วย โดยแมร์เทิสอัคเคอร์นั้นเคยเป็นผู้เล่นชุดเยาวชนของ ฮันโนเฟอร์ 96 ในบุนเดิสลีกา ก่อนจะได้ขึ้นมาเล่นชุดใหญ่ในเดือนพฤศจิกายน ค.ศ. 2003
หลังจบฟุตบอลโลก 2014 ที่เยอรมนีได้แชมป์โลกสมัยที่ 4 แมร์เทิสอัคเคอร์ได้ประกาศยุติการเล่นให้กับทีมชาติไปด้วยวัย 29 ปี โดยจะไปทุ่มเทให้กับสโมสรอย่างเต็มที่ พร้อมกับรับตำแหน่งรองกัปตันทีม
ซึ่งในฤดูกาล 2014–15 นั้น แมร์เทิสอัคเคอร์ ทำหน้าที่กัปตันทีมแทบจะทุกนัดที่ลงแข่ง เนื่องจาก มีเกล อาร์เตตา กัปตันทีมตัวจริงของอาร์เซนอลได้รับบาดเจ็บเกือบทั้งฤดูกาล ในเอฟเอคัพรอบชิงชนะเลิศ แมร์เทิสอัคเคอร์ เป็นผู้โหม่งทำประตูจากลูกเตะมุมได้ในนาทีที่ 62 นับเป็นประตูที่ 3 เมื่อจบการแข่งขัน อาร์เซนอลเป็นฝ่ายเอาชนะ แอสตันวิลลา ไปได้มากถึง 4–0 ทำสถิติเป็นแชมป์รายการนี้มากที่สุด คือ 12 ครั้ง และเมื่อขึ้นรับถ้วยรางวัล แมร์เทิสอัคเคอร์ยังเป็นผู้รับถ้วยร่วมกับอาร์เตตาอีกด้วย
ในฤดูกาล 2016–17 ได้รับการแต่งตั้งให้เป็นกัปตันทีมแทนที่อาร์เตตาที่ยุติการเล่นไป แต่ทว่าตัวของแมร์เทิสอัคเคอร์เองได้รับบาดเจ็บที่หัวเข่าไม่อาจลงเล่นได้ในช่วงต้นฤดูกาล และปรากฏว่าตลอดทั้งฤดูกาล แมร์เตซัคเกอร์ลงเล่นได้เพียงแค่ 31 นาทีเท่านั้น จนกระทั่งจบฤดูกาล ในนัดชิงชนะเลิศเอฟเอคัพ 2017 กับเชลซี ซึ่งได้แชมป์พรีเมียร์ลีกมาก่อนหน้านั้นไม่นาน เนื่องจากกองหลังตัวจริงทั้งหมดบาดเจ็บหรือติดโทษแบน แมร์เตซัคเกอร์จึงต้องลงเล่นแทน และปรากฏว่าเล่นได้ดี สามารถสกัดลูกในจังหวะอันตราย ๆ ได้หลายครั้งจนได้รับคำชม ส่งให้อาร์เซนอลเอาชนะไปได้ในที่สุด และเป็นแชมป์เอฟเอคัพสมัยที่ 13 นับว่าเป็นสโมสรที่ได้แชมป์รายการนี้มากที่สุด  จากนั้นเพียงหนึ่งสัปดาห์แมร์เตซัคเกอร์ประกาศเลิกเล่นและขอผันตัวเองไปทำหน้าที่อย่างอื่น โดยเล่นให้กับอาร์เซนอลทุกรายการทั้งหมด 210 นัด ได้แชมป์เอฟเอคัพทั้งหมด 3 สมัย ต่อมา อาร์เซนอลได้ประกาศให้แมร์เทิสอัคเคอร์เป็นผู้จัดการทีมเยาวชนของอาร์เซนอลตั้งแต่ฤดูกาล 2017–18 และตั้งใจจะเลิกเล่นหลังจบฤดูกาลนี้
แหล่งข้อมูลอื่น

| ด ค กผู้เล่นชุดปัจจุบันของสโมสรฟุตบอลอาร์เซนอล  |
| --- | --- |
 1 แรมส์เดล  3 เทียร์นีย์  4 ไวต์  5 พาร์ทีย์  6 กาบรีแยล  7 ซากา  8 เออเดอโกร์  9 เฌซุส  10 สมิท ราว  14 โอบาเมอย็องก์  15 เมตแลนด์-ไนลส์  16 โฮลดิง  17 แซดริก  18 โทมิยาซุ  19 เปเป  20 ตาวารึช  21 เชมเบอส์  22 มารี  23 โลกงกา  25 อันนินนี  26 บาโลกัน  29 ฮาเวิทซ์  30 เอ็นเคเตียห์  31 กอลาชินัตส์  33 โอคองก์โว  34 จากา  35 มาร์ชีแนลี  หัวหน้าผู้ฝึกสอน: อาร์เตตา
เทศกาล

มิวสิกเฟสต์ เทศกาลดนตรีกลางแจ้ง 11 วัน จัดขึ้นทุกปีในเดือนสิงหาคมที่เมืองเบทเลเฮม รัฐเพนซิลเวเนีย ถือเป็นเทศกาลดนตรีฟรีที่ใหญ่ที่สุดในสหรัฐอเมริกา ดึงดูดผู้เข้าร่วมกว่า 1.3 ล้านคน
เทศกาล คืองานที่จัดขึ้นโดยชุมชนและมุ่งเน้นไปที่ลักษณะเฉพาะบางประการหรือลักษณะเฉพาะของชุมชนนั้น อย่างด้านศาสนาและวัฒนธรรมของชุมชนนั้น มักกำหนดให้เป็นวันหยุดท้องถิ่นหรือระดับชาติ เมลา หรืออีด นอกจากศาสนาและคติชนแล้ว วันหยุดยังมีแหล่งกำเนิดที่สำคัญอีกอย่างหนึ่งก็คือ เกษตรกรรม อาหารเป็นทรัพยากรที่สำคัญมากจนมีเทศกาลต่าง ๆ มากมายที่เกี่ยวข้องกับฤดูเก็บเกี่ยว การระลึกถึงทางศาสนาและวันขอบคุณพระเจ้าสำหรับการเก็บเกี่ยวที่ดีมักจะรวมอยู่ในกิจกรรมต่าง ๆ ที่จัดขึ้นในฤดูใบไม้ร่วง เช่น วันฮาโลวีนในซีกโลกเหนือและอีสเตอร์ในซีกโลกใต้
หญ้าแห้ง

หญ้าแห้ง
หญ้าแห้ง (อังกฤษ: hay) คือ หญ้า พืชตระกูลถั่ว หรือไม้ล้มลุกชนิดอื่น ๆ ที่ตัดและทำให้แห้งเพื่อเก็บไว้ใช้เป็น อาหารสัตว์ ไม่ว่าจะเป็นอาหารสัตว์ขนาดใหญ่ที่เลี้ยงในลักษณะปศุสัตว์ เช่น วัว ม้า แพะ และแกะ หรือสัตว์เลี้ยงขนาดเล็ก เช่น กระต่าย และหนูตะเภา หมูสามารถกินหญ้าแห้งได้ แต่ไม่สามารถย่อยได้อย่างมีประสิทธิภาพเท่ากับสัตว์กินพืช
เจ้าชายรัชทายาทซาโด
พระราชวงศ์

พระราชบิดา: พระเจ้าย็องโจแห่งโชซ็อน (영조 ,英祖大王 ,1694-1776)
พระราชมารดา: พระสนมย็องบิน ตระกูลอี (영빈 이씨 ,暎嬪 李氏 ,1696-1764)
พระชายา: พระนางฮเยกย็อง ตระกูลฮง แห่งพยองซาน (혜경세자빈 홍씨 ,惠敬世子嬪 洪氏 ,1735-1815) ภายหลังได้รับการสถาปนาเป็นพระนางฮอนคยอง ตระกูลฮง (헌경황후 홍씨 ,獻敬王后 洪氏)
หม่อม
หม่อมยางเจ ตระกูลอิม (양제 임씨 ,良娣 林氏) ภายหลังได้รับแต่งตั้งเป็นพระสนมซุกบิน ตระกูลอิม (숙빈 임씨 ,肅嬪 林氏)
หม่อมซูชิก ตระกูลปาร์ค (수칙 박씨 ,守則 朴氏 ,?-1761)ภายหลังได้รับแต่งตั้งเป็นพระสนมควีอิน ตระกูลปาร์ค (귀인 박씨 ,貴人 朴氏) และพระสนมคยองบิน ตระกูลปาร์ค (경빈 박씨 ,景嬪 朴氏)
หม่อมยางเจ (양제 ,良娣)
พระโอรส
รัชทายาทอึยโซ, อีจอง (의소세손 정 ,懿昭世孫 琔 ,1750-1752) พระโอรสองค์แรกของพระนางฮเยกย็อง ตระกูลฮง แห่งพยองซาน
พระเจ้าช็องโจแห่งโชซ็อน (이산세손 ,李祘世孫 ,1752-1800) พระโอรสองค์ที่สองของพระนางฮเยกย็อง ตระกูลฮง แห่งพยองซาน
เจ้าชายอึนออน, อีอิน (은언군 인 ,恩彦君 䄄 ,1754-1801) พระโอรสองค์แรกของพระสนมซุกบิน ตระกูลอิม พระอัยกา (ปู่) ของพระเจ้าช็อลจง
เจ้าชายอึนซิน, อีจิน (은신군 진 ,恩信君 禛 ,1755-1771) พระโอรสองค์ที่สองของพระสนมซุกบิน ตระกูลอิม พระปัยกา (ปู่ทวด) บุญธรรมของพระเจ้าโคจง
เจ้าชายอึนจ็อน, อีชัน (은전군 찬 ,恩全君 禶 ,1759-1778) พระโอรสองค์เดียวของพระสนมคยองบิน ตระกูลปาร์ค
พระธิดา
เจ้าหญิงชองยอน (청연군주 ,淸衍郡主 ,1754-1821) พระธิดาองค์แรกของพระนางฮเยกย็อง ตระกูลฮง แห่งพยองซาน
เจ้าหญิงชองซอน (청선군주 ,淸璿郡主 ,1756-1802) พระธิดาองค์ที่สองของพระนางฮเยกย็อง ตระกูลฮง แห่งพยองซาน
เจ้าหญิงชองกึน (청근현주 ,淸瑾縣主 ,1758-1792) พระธิดาองค์เดียวของพระสนมคยองบิน ตระกูลปาร์ค
Family Outing ครอบครัวตัวเก่ง
Family Outing Season 1 (ครอบครัวตัวเก่ง ฤดูกาลที่ 1)

| ครอบครัวตัวเก่ง ฤดูกาลที่ 1 |
| --- | --- |


อังกฤษ: Family Outing Season 1
เกาหลี: 패밀리가 떴다 1
 
ประเภท: วาไรตี้, ตลก
แสดงนำ: ยู แจซอก (2008-2010) ยูน จงชิน (2008-2010) คิม ซูโร (2008-2010) ลี ฮโยริ (2008-2010) คัง แดซอง (วงบิ๊กแบง) (2008-2010) คิม จองกุ๊ก (2008-2010) ปาร์ค แฮจิน (2009-2010) ปาร์ค ซียอน (2009) ลี ชอนฮี (2008-2009) ปาร์ค เยจิน (2008-2009)
ประเทศแหล่งกำเนิด: ประเทศเกาหลีใต้
ภาษาต้นฉบับ: ภาษาเกาหลี
จำนวนตอน: 85
การผลิต
ผู้อำนวยการผลิต: จางฮยอคเจ
ผู้อำนวยการสร้าง: นัม ซึงยัง
ความยาวตอน: ประมาณ 80 นาที
ออกอากาศ
เครือข่าย: สถานีโทรทัศน์เอสบีเอส
ออกอากาศ: 15 มิถุนายน 2008 – 14 กุมภาพันธ์ 2010
การแสดงที่เกี่ยวข้อง
อาทิตย์หรรษา
Family Outing ครอบครัวตัวเก่ง (เกาหลี: 패밀리가 떴다, อังกฤษ: Family Outing หรือ Family's Here) เป็นรายการวาไรตี้ของประเทศเกาหลีใต้โดยเป็นการอาศัยอยู่ร่วมกันของแฟมิลี่ซึ่งประกอบไปด้วย พิธีกร ดารา และนักร้องชื่อดัง เป็นรายการในช่วงเวลา Good Sunday (เป็นช่วงเวลาเดียวกับที่เคยเป็นของรายการ เอกซ์แมน ปริศนาเขาคือใคร) ของสถานีโทรทัศน์เอสบีเอส ที่ออกอากาศทุกวันอาทิตย์เวลา 17.30 - 19.00 น. (ตามเวลาประเทศเกาหลีใต้) โดยรายการในแต่ละตอนนั้นจะให้เหล่าสมาชิกแฟมิลี่ออกไปใช้ชีวิตในแถบชนบทของเกาหลีใต้ โดยทำหน้าที่และภารกิจตามที่เจ้าของบ้านได้สั่งการเอาไว้ทั้งหมด (โดยเจ้าของบ้านที่แท้จริงจะได้ออกไปพักผ่อนตากอากาศแบบไม่รู้ลืม) และมีการแข่งขันสนุกสนานมากมาย รวมทั้งมีแขกรับเชิญพิเศษมาร่วมไปกับสมาชิกแฟมิลี่เสมอ ๆ
รายการ Family Outing ออกอากาศที่ประเทศเกาหลีใต้ครั้งแรกเมื่อวันที่ 15 มิถุนายน ค.ศ. 2008 จนถึงปัจจุบัน ส่วนในประเทศไทยออกอากาศทางสถานีโทรทัศน์เคเบิล ทรูวิชั่นส์ ช่อง ทรูเอกซ์ไซต์ (ระบบอนาล็อกช่องที่ 18, ระบบดิจิทัลช่องที่ 62) ทุกวันอาทิตย์ เวลา 20.00 น. (ตามเวลาในประเทศไทย) ออกอากาศครั้งแรกเมื่อวันที่ 10 พฤษภาคม ค.ศ. 2009 โดยใช้ชื่อไทยว่า ครอบครัวตัวเก่ง
หลังจากที่พิธีกรของรายการอย่าง ยูเจซอก ประกาศถอนตัวออกจากเป็นหนึ่งในสมาชิกของรายการ รวมทั้งสัญญาระหว่างผู้สร้างรายการและสถานีโทรทัศน์กำลังจะสิ้นสุดลง ทำให้ต้องดำเนินมาถึงจุดสุดท้ายของรายการ ตัวแทนจากช่องเอสบีเอส ออกมาประกาศยุติการถ่ายทำรายการ Family Outing ฤดูกาลที่ 1 อย่างเป็นทางการ หลังจากที่สร้างความสนุกสนานและเสียงหัวเราะ รวมทั้งมีเรตติ้งที่ดีเสมอมา โดยจะมีกำหนดออกอากาศจนถึงเดือนมกราคม ค.ศ. 2010 นี้ ซึ่งรวมทั้งหมดแล้วครอบครัวตัวเก่งฤดูกาลที่ 1 ได้ออกอากาศไปทั้งสิ้น 41 ตอน หรือ 82 วันออกอากาศ (ไม่รวมตอนอำลาเฉพาะกิจต่างๆ)
สมาชิกของแฟมิลี่

ในทุกสัปดาห์จะมีศิลปินดารานักร้องเข้าร่วมเป็นหนึ่งในสมาชิกใหม่ของแฟมิลี่เป็นประจำทุกสัปดาห์ เขาหรือเธอจะต้องร่วมทำภารกิจและใช้ชีวิตอยู่ร่วมกันกับสมาชิกแฟมิลี่ตลอดทั้งรายการ
ในเดือนพฤษภาคม ค.ศ. 2009 ทางช่องเอสบีเอส แถลงการณ์ว่า สมาชิกของแฟมิลี่ ปาร์คเยจิน และ ลีชอนฮี ได้ขอถอนตัวออกไปเนื่องจากครบวาระสัญญา 1 ปีและพวกเขามีตารางงานที่แน่น ทำให้ขอถอนตัวออกไปจากรายการในที่สุด รายการตอนที่ 52 - 53 จึงเป็นตอนพิเศษเลี้ยงส่งและอำลาพวกเขาเป็นครั้งสุดท้ายในฐานะสมาชิกของแฟมิลี่
ในเดือนสิงหาคม ค.ศ. 2009 คังแดซอง หนึ่งในสมาชิกของแฟมิลี่ประสบอุบัติเหตุระหว่างการเดินทางกลับหลังจากการถ่ายทำเสร็จในตอนที่ 62 - 63 (คิมฮยอนจุงเป็นสมาชิกรับเชิญ) ทำให้เขาได้รับบาดเจ็บสาหัสและต้องได้รับการเก็บรักษาตัวหลังจากการผ่าตัดเป็นเวลา 4 สัปดาห์ ทำให้เขาต้องงดการถ่ายทำรายการไปชั่วคราว โดยคังแดซองได้รักษาตัวหายเป็นปกติและกลับมาถ่ายทำรายการได้ในตอนที่ 68 - 69 (ฮาจีวอนเป็นสมาชิกรับเชิญ)
ในเดือนพฤศจิกายน ค.ศ. 2009 พิธีกรของรายการอย่าง ยูเจซอก ประกาศถอนตัวจากการเป็นพิธีกรของรายการ หลังจากครบวาระตามสัญญาที่ทำเอาไว้ และไม่ได้มีการเซ็นสัญญาต่ออีกใดใด ส่วนอีกเหตุผลคือเขาต้องการให้เวลากับชีวิตครอบครัวเนื่องจากภรรยาสาวของเขากำลังตั้งครรภ์ได้ 5เดือนอยู่ในขณะนั้น โดยได้บันทึกเทปรายการครั้งสุดท้ายในเดือนมกราคม ค.ศ. 2010  พร้อมกันนั้นนางเอกสาว ปาร์คชียอน ก็ประกาศถอนตัวจากการเป็นหนึ่งในสมาชิกของรายการตามกัน เนื่องจากเหตุผลทางด้านสุขภาพของเธอ โดยรายการตอนสุดท้ายของเธอคือตอนที่ 73 (ปาร์ค ซานดารา เป็นสมาชิกรับเชิญ)
ในเดือนกุมภาพันธ์ ค.ศ. 2010 สมาชิกของแฟมิลี่ฤดูกาลที่ 1 ได้หมดหน้าที่ได้ร่วมทำกิจรรมส่งท้ายกันในตอนที่ 83 และ 84 รวมทั้ง แฟมิลี่ อวอร์ดส ในตอนที่ 85 ด้วย และหลังจากนั้นสมาชิกของแฟมิลี่ฤดูกาลที่ 2 ก็เข้ามารับหน้าที่ต่อนับตั้งแต่ตอนที่ 86 เป็นต้นไป โดยรูปแบบรายการและกิจกรรมจะแตกต่างออกไปจากเดิมอย่างสิ้นเชิง ซึ่งตอนที่ 86 ได้เริ่มออกอากาศวันที่ 21 กุมภาพันธ์ ค.ศ. 2010
สมาชิกของแฟมิลี่ > สมาชิกฤดูกาลที่ 1

ยู แจซอก (พิธีกร) (ตั้งแต่ตอนที่ 1 - 85)
ยูน จงชิน (นักร้อง, นักแต่งเพลง) (ตั้งแต่ตอนที่ 1 - 85)
คิม ซูโร (นักแสดง) (ตั้งแต่ตอนที่ 1 - 85)
ลี ฮโยริ (นักร้อง) (ตั้งแต่ตอนที่ 1 - 85)
คัง แด-ซ็อง (นักร้องวงบิ๊กแบง) (ตั้งแต่ตอนที่ 1 - 85)
คิม จองกุ๊ก (นักร้อง) (ตั้งแต่ตอนที่ 19 - 85)
พัก แฮ-จิน (นักแสดง) (ตั้งแต่ตอนที่ 54 - 85)
พัก ซี-ย็อน (นักแสดง, นางงาม) (ตั้งแต่ตอนที่ 54 - 73 / 83 - 85)
ลี ชอนฮี (นักแสดง) (ตั้งแต่ตอนที่ 1 - 53 / 83 - 85)
ปาร์ค เยจิน (นักแสดง) (ตั้งแต่ตอนที่ 1 - 53 / 83 - 85)
Family Outing Season 2 (ครอบครัวตัวเก่ง ฤดูกาลที่ 2)

| ครอบครัวตัวเก่ง ฤดูกาลที่ 2 |
| --- | --- |

อังกฤษ: Family Outing Season 2
เกาหลี: 패밀리가 떴다 2
 
ประเภท: วาไรตี้, ตลก
แสดงนำ: คิม วอนฮี (2010) ยูน ซังฮย็อน (2010) จี ซางรยอล (2010) ชิน โบซัน (2010) อิม ยุนอา (วงโซนยอชิแด) (2010) อ๊ค แทคยอน (วงทูพีเอ็ม) (2010) โจ ควอน (วงทูเอเอ็ม) (2010) คิม ฮีช็อล (วงซูเปอร์จูเนียร์) (2010) จาง ดงมิน (2010)
ประเทศแหล่งกำเนิด: ประเทศเกาหลีใต้
ภาษาต้นฉบับ: ภาษาเกาหลี
จำนวนตอน: จำนวน 17 ตอน (ถึงวันที่ 11 กรกฎาคม ค.ศ. 2010)
การผลิต
ผู้อำนวยการผลิต: ควาง ซึงยัง
ผู้อำนวยการสร้าง: นัม ซึงยัง
ความยาวตอน: ประมาณ 80 นาที/ตอน
ออกอากาศ
เครือข่าย: สถานีโทรทัศน์เอสบีเอส
ออกอากาศ: 21 กุมภาพันธ์ 2010 – 11 กรกฎาคม 2010
การแสดงที่เกี่ยวข้อง
อาทิตย์หรรษา
Family Outing 2 ครอบครัวตัวเก่ง 2 (เกาหลี: 패밀리가 떴다 2, อังกฤษ: Family Outing 2 หรือ Family's Here 2) เป็นรายการวาไรตี้ฤดูกาลที่ 2 ต่อจาก ครอบครัวตัวเก่งฤดูกาลที่ 1 โดยมีการปรับเปลี่ยนรูปแบบรายการและสมาชิกแฟมิลี่ซึ่งประกอบไปด้วย พิธีกร ดารา และนักร้องชื่อดังทั้งหมด โดยเริ่มออกอากาศที่ประเทศเกาหลีใต้ครั้งแรกเมื่อวันที่ 21 กุมภาพันธ์ ค.ศ. 2010
โดยในฤดูกาลใหม่นี้ รูปแบบของรายการได้เปลี่ยนแปลงไปอย่างสิ้นเชิง แต่ยังเป็นการนำเอาศิลปิน นักแสดง นักร้อง หรือบุคคลจากวงการบันเทิงชั้นนำ มาอาศัยอยู่ร่วมกันภายใต้ชายคาเดียวกันเช่นเดิม แต่ในฤดูกาลใหม่นี้จะไม่มีพิธีกรหลักที่เป็นผู้นำทุกอย่าง จะให้สมาชิกแฟมิลี่คัดเลือก ผู้นำครอบครัว (Family Leader) กันเป็นประจำทุกสัปดาห์ (หมายถึงทุกตอน) โดยผู้นำครอบครัวจะมีสิทธิ์ออกคำสั่งเหนือจากสมาชิกทั่วไป ทั้งทำงานหนัก ทำอาหาร หรือทำงานบ้าน
หลังจากที่รายการได้ออกอากาศไปร่วมระยะเวลา 3 เดือน ต้องประสบกับปัญหาความนิยมของรายการตกต่ำลงอย่างหนัก จึงทำให้รายการต้องปรับปรุงรูปแบบของรายการ โดยนำการเชื้อเชิญสมาชิกรับเชิญมาเช่นเดียวกับฤดูกาลที่ 1 แต่เพิ่มจำนวนมากขึ้น จากเดิมที่จะรับเชิญมาครั้งละ 1-2 คน แต่สำหรับในรูปแบบรายการใหม่นี้ จะเป็นการเชิญสมาชิกรับเชิญเป็นกลุ่มใหญ่ เช่น วงโซนยอชิแดทั้ง 9 คน หรือวงวันเดอร์เกิร์ล ทั้ง 5 คน เป็นต้น นอกจากนี้ยังเป็นการเชิญสมาชิกจากวงการบันเทิงที่ล้วนแต่ต่างสาขาอาชีพมารวมตัวกันเพื่อทำกิจกรรมกันมากขึ้นอีกด้วย
สมาชิกของแฟมิลี่

ในเดือนกุมภาพันธ์ ค.ศ. 2010 สมาชิกของแฟมิลี่ฤดูกาลที่ 1 ได้หมดหน้าที่ได้ร่วมทำกิจรรมส่งท้ายกันในตอนที่ 83 และ 84 รวมทั้ง แฟมิลี่ อวอร์ดส ในตอนที่ 85 ด้วย และหลังจากนั้นสมาชิกของแฟมิลี่ฤดูกาลที่ 2 จะเข้ามารับหน้าที่ต่อในตอนที่ 86 เป็นต้นไป กับรูปแบบรายการและกิจกรรมที่แตกต่างออกไปจากเดิมอย่างสิ้นเชิง โดยในฤดูกาลที่ 2 เริ่มออกอากาศวันที่ 21 กุมภาพันธ์ ค.ศ. 2010
ในเดือนพฤษภาคม ค.ศ. 2010 ทางสถานีโทรทัศน์เอสบีเอสได้คัดเลือกสมาชิกแฟมิลี่คนที่ 8 ประจำฤดูกาลที่ 2 ได้ในที่สุด นั่นคือ คิม ฮีช็อล นักร้องวงซูเปอร์จูเนียร์ ซึ่งจะเริ่มมาร่วมสร้างสีสันให้กับรายการตั้งแต่ตอนที่ 12 เป็นต้นไป ซึ่งถือเป็นกลยุทธ์ล่าสุดที่ทางช่องเลือกใช้ทีนไอดอลมาเสริม เพื่อสร้างฐานคนดู หลังจากเรตติ้งของรายการตกต่ำอย่างต่อเนื่อง ตลอดการออกอากาศในช่วงแรก
และหลังจากที่ทำทุกหนทางในการกอบกู้ความนิยมของรายการกลับคืนมา จนเกิดเป็นเสียงวิพากย์วิจารณ์อย่างมากมาย ในท้ายที่สุดทางสถานีโทรทัศน์เอสบีเอส ได้สั่งยกเลิกรายการอย่างทันควัน ในเดือนมิถุนายน ค.ศ. 2010 หลังจากความไม่ประสบความสำเร็จและได้รับเรตติ้งที่ตกต่ำอย่างต่อเนื่องมาตลอดระยะเวลา 5 เดือนนับตั้งแต่ฤดูกาลที่ 2 ได้ออกอากาศเป็นต้นมา จึงทำให้เส้นทางการเดินทางกับ ครอบครัวตัวเก่ง ต้องยุติลงอย่างบริบูรณ์ในฤดูกาลที่ 2 ทั้งนี้นอกจากทางสถานีจะสั่งปลดรายการออกจากผังแล้วนั้น ยังสั่งยกเลิกกิจกรรมการถ่ายทำต่างๆ ของรายการไปพร้อมกันนี้ด้วย ซึ่งทำให้ ครอบครัวตัวเก่ง ฤดูกาลที่ 2 จะสิ้นสุดลงในตอนที่ 17 (ซึ่งเดิมมีแผนจะถ่ายทำต่อเป็นตอนสุดท้าย) โดยไม่มีตอนพิเศษอำลาส่งท้ายรายการอย่างเป็นทางการแต่อย่างใด
โรงพยาบาลจิตเวชนครราชสีมาราชนครินทร์

| โรงพยาบาลจิตเวชนครราชสีมาราชนครินทร์ |
| --- | --- |

ประเภท: โรงพยาบาลจิตเวช
ที่ตั้ง: เลขที่ 86 ถนนช้างเผือก ตำบลในเมือง  อำเภอเมืองนครราชสีมา จังหวัดนครราชสีมา 30000
ข้อมูลทั่วไป
ก่อตั้ง: 18 มีนาคม พ.ศ. 2508 (59 ปี)
สังกัด: กรมสุขภาพจิต กระทรวงสาธารณสุข
ผู้อำนวยการ: นพ.มงคล ศิริเทพทวี
จำนวนเตียง: 270 เตียง
เว็บไซต์: https://jvkorat.go.th
โรงพยาบาลจิตเวชนครราชสีมาราชนครินทร์ ตั้งอยู่ในเขตตำบลในเมือง อำเภอเมืองนครราชสีมา จังหวัดนครราชสีมา ก่อตั้งขึ้นเมื่อปี พ.ศ. 2508 เป็นโรงพยาบาลทางด้านจิตเวช ลำดับที่  2 ในภาคตะวันออกเฉียงเหนือ
ประวัติ

ปี พ.ศ. 2505 เดิม โรงพยาบาลจิตเวชนครราชสีมาราชนครินทร์ เป็นแผนกหนึ่งของโรงพยาบาลนครราชสีมา (โรงพยาบาลมหาราชนครราชสีมาในปัจจุบัน) ซึ่งตั้งอยู่บนพื้นที่ 30 ไร่ 1 งาน
วันที่ 18 มีนาคม พ.ศ. 2508 ได้รับการจัดตั้งเป็น โรงพยาบาลจิตเวชนครราชสีมา ซึ่งเป็นโรงพยาบาลจิตเวช ลำตับที่  2 ในภาคตะวันออกเฉียงเหนือ มีขนาด 270 เตียง มีหน้าที่ในการบำบัตรักษา ส่งเสริมป้องกันและฟื้นฟูสมรรถภาพผู้ที่มีปัญหาสุขภาพจิตในเขตสุขภาพที่ 9 คือพื้นที่จังหวัดนครราชสีมา จังหวัดชัยภูมิ จังหวัตบุรีรัมย์ และจังหวัดสุรินทร์
โรงเรียนวิทยาศาสตร์จุฬาภรณราชวิทยาลัย ตรัง

| โรงเรียนวิทยาศาสตร์จุฬาภรณราชวิทยาลัย ตรัง |
| --- | --- |
Princess Chulabhorn's Science High School, Trang
ปญฺญา ยตฺถํ วิปสฺสติ คนย่อมเห็นเนื้อความด้วยปัญญา
ที่ตั้ง

196 หมู่ที่ 4 ตำบลบางรัก อำเภอเมืองตรัง จังหวัดตรัง รหัสไปรษณีย์ 92000
ข้อมูล
ชื่ออื่น: จุฬาภรณ์ ตรัง, จภ.ตง., PCSHSTRG
ประเภท: โรงเรียนรัฐ
คติพจน์: รักศักดิ์ศรี มีคุณธรรม นำวิชาการ สืบสานงานพระราชดำริ
สถาปนา: 4 กรกฎาคม พ.ศ. 2536 (31 ปี 197 วัน)
ผู้ก่อตั้ง: สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี
หน่วยงานกำกับ: กระทรวงศึกษาธิการ
รหัส: 1004920104
ผู้อำนวยการ: ขนิษฐา อำนักมณี
ระดับปีที่จัดการศึกษา: สอนระดับ ม.1-ม.6 สายวิทยาศาสตร์-คณิตศาสตร์
วิทยาเขต: ตรัง
สี:   น้ำเงิน   แสด
เพลง: มาร์ชจุฬาภรณฯ, เรารักจุฬาภรณฯตรัง
เว็บไซต์: www.pcshstrg.ac.th
โรงเรียนวิทยาศาสตร์จุฬาภรณราชวิทยาลัย ตรัง (อังกฤษ: Princess Chulaborn Science High School Trang) เป็นหนึ่งใน 12 กลุ่มโรงเรียนวิทยาศาสตร์จุฬาภรณราชวิทยาลัย ให้การศึกษาในระดับมัธยมศึกษา สังกัดกรมสามัญศึกษา กระทรวงศึกษาธิการ จัดตั้งขึ้นเพื่อเฉลิมพระเกียรติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจริญพระชนมายุครบ 3 รอบ ในวันที่ 4 กรกฎาคม พ.ศ. 2536 เป็นโรงเรียนสหศึกษา จัดการเรียนการสอนในระดับชั้น มัธยมศึกษาปีที่ 1 ถึงชั้นมัธยมศึกษาปีที่ 6  สายวิทยาศาสตร์-คณิตศาสตร์
ประวัติ

โรงเรียนวิทยาศาสตร์จุฬาภรณราชวิทยาลัย ตรัง เป็น 1 ใน 12 โรงเรียนที่กรมสามัญศึกษาจัดตั้งขึ้นเพื่อเฉลิมพระเกียรติ เนื่องในวโรกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเจริญพระชนมายุครบ 3 รอบ ในวันที่ 4 กรกฎาคม พ.ศ. 2536 ด้วยสำนึกในพระกรุณาธิคุณที่ทรงมีต่องาน ด้านวิทยาศาสตร์เทคโนโลยีและสิ่งแวดล้อสนองตามพระราชประสงค์ที่ทรงมุ่งมั่นส่งเสริมคุณภาพชีวิตใน ด้านความเป็นอยู่และการศึกษาของประชาชนโดยเฉพาะใน ท้องถิ่นห่างไกลโดยให้โอกาสแก่เยาวชนที่มีความสนใจและมีความสามารถด้านนี้ตั้งแต่เยาว์วัย โดยมีวัตถุประสงค์ในการจัดตั้งดังนี้
เพื่อเป็นการเฉลิมพระเกียรติเนื่องในวโรกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเจริญพระชนมายุ ครบ 3 รอบ
เพื่อเป็นสถานศึกษาในระดับมัธยมศึกษาที่ฝึกทักษะความรู้ความสามารถของนักเรียนด้านวิทยาศาสตร์เทคโนโลยีและสิ่งแวดล้อม ตั้งแต่วัยเยาว์ ซึ่งเป็นการเตรียมบุคลากรไว้รองรับโครงการด้านวิทยาศาสตร์และเทคโนโลยีของประเทศ
เพื่อส่งเสริมให้นักเรียนที่เรียนดี มีความสามารถทางด้านวิทยาศาสตร์และเทคโนโลยีได้มีโอกาสเพิ่มมากขึ้น ในการเข้าเรียนในระดับชั้นมัธยมศึกษาและได้พัฒนา ความรู้พื้นฐานในด้านนี้อย่างเข้มข้น นำไปสู่การแก้ปัญหาและปรับปรุงสิ่งแวดล้อมให้ได้ผลอย่างแท้จริง
เพื่อเป็นสถานศึกษาระดับมัธยมศึกษาตัวอย่าง ในด้าน การฝึกอบรมนักเรียน ให้เป็นกุลบุตรกุลสตรี ที่เพียบพร้อมด้วยจริยธรรมสามารถพึ่งพาตนเองได้และเป็นประโยชน์ต่อสังคม
โรงเรียนจุฬาภรณราชวิทยาลัย ตรัง เริ่มรับนักเรียนเข้าเรียนเมื่อวันที่ 1 มีนาคม พ.ศ. 2537 โดยรับนักเรียนชั้น ม.1 และ ม.4 ชั้นละ 2 ห้อง และเปิดทำการเรียนการสอนในวันที่ 16 พฤษภาคม พ.ศ. 2537 โดยในช่วงระยะเวลา 2 ปีแรกที่โรงเรียนจุฬาภรณราชวิทยาลัย ตรัง เปิดทำการเรียนการสอนนั้นยังไม่มีอาคารเรียน จึงได้อาศัยขอใช้พื้นที่ของวิทยาลัยพลศึกษา จังหวัดตรัง ซึ่งตั้งอยู่ในอำเภอย่านตาขาว เป็นสถานที่ดำเนินการเรียนการสอน ชั่วคราวระหว่างดำเนินการสร้างอาคาร สถานที่ จนกระทั่งปีการศึกษา 2539 จึงได้ย้ายมาใช้สถานที่ใหม่ คือบริเวณตำบลบางรัก อำเภอเมือง และยังคงมีการก่อสร้างอาคารเพิ่มเติมจนแล้วเสร็จทั้งหมดในปีการศึกษา 2541 อย่างไรก็ดียังมีการเรียนการสอนบางวิชาที่ดำเนินการนอกโรงเรียน เช่น วิชาพลศึกษา:การว่ายน้ำ เป็นต้น
โรงเรียนวิทยาศาสตร์จุฬาภรณราชวิทยาลัย ตรัง เปิดสอนในระดับมัธยมศึกษาตอนต้นและมัธยมศึกษาตอนปลาย  ประเภทนักเรียนประจำ และ ไป-กลับ สังกัดกรมสามัญศึกษา โดยมีวิสัยทัศน์คือ “ มุ่งพัฒนาให้นักเรียนเป็นคนดี มีคุณธรรม มีความรู้ และทักษะทางด้านวิทยาศาสตร์ คณิตศาสตร์ เทคโนโลยี และสิ่งแวดล้อม มีพื้นฐานทางด้านภาษา นิยมไทย และอยู่ในสังคมได้อย่างมีความสุข ” ทั้งนี้การเรียนการสอนในระดับมัธยมศึกษาตอนปลาย มีเฉพาะสายวิทยาศาสตร์เท่านั้น
สัญลักษณ์ประจำโรงเรียน

แคแสด ต้นไม้ประจำโรงเรียน
สีประจำโรงเรียน
ความหมายของชื่อโรงเรียน จุฬาภรณราชวิทยาลัย แยกได้เป็น
จุฬาภรณ เป็นพระนามของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ราช,ราชา แปลว่า อันเกี่ยวข้องกับพระมหากษัตริย์
วิทยาลัย แปลว่า สถาบันการศึกษาชั้นสูง
ดังนั้น จุฬาภรณราชวิทยาลัย หมายถึง สถาบันการศึกษาขั้นสูงอันเกี่ยวเนื่องกับสถาบันพระมหากษัตริย์ ในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจ้าฟ้านักวิทยาศาสตร์ ทั้งนี้ ทางโรงเรียนได้ใช้พระนามเพื่อเฉลิมพระเกียรติเนื่องในโอกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเจริญพระชนมายุครบ 36 พรรษา
ตราประจำโรงเรียน ได้รับพระราชทานจากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ประกอบด้วย
พระจุลมงกุฎสีเหลืองทอง
อักษร จ สีแสด และ ภ สีน้ำเงิน อยู่ภายใต้พระจุลมงกุฎ โดย จภ มาจากพระนามาภิไธยย่อของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
แพรแถบด้านล่างตรา สีน้ำเงินตัดขอบสีเหลืองทอง มีข้อความชื่อโรงเรียนสีเหลืองทอง
ลายกระหนกสีเหลืองทอง ขนาบข้างอักษร จภ ทั้งสองข้าง
ต้นไม้ประจำโรงเรียน ได้แก่ แคแสด
สีประจำโรงเรียน ได้แก่ สีน้ำเงิน-แสด โดย
สีน้ำเงิน หมายถึง สถาบันพระมหากษัตริย์ ความแข็งแรง มั่นคง และความเคร่งครัดในระเบียบวินัย
สีแสด หมายถึง เป็นสีประจำวันประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี วันพฤหัสบดีที่ 4 กรกฎาคม พ.ศ. 2500
คติพจน์ประจำโรงเรียน ได้แก่ คุณธรรมนำวิชาการ[ต้องการอ้างอิง]
คำขวัญประจำโรงเรียน ได้แก่ รักษ์ศักดิ์ศรี มีคุณธรรม นำวิชาการ สืบสานงานพระราชดำริ
ปรัชญาประจำโรงเรียน ได้แก่ ปญฺญา ยตถํ วิปสฺสติ คนย่อมเห็นเนื้อความด้วยปัญญา
เพลงประจำโรงเรียน มาร์ชจุฬาภรณราชวิทยาลัย ประพันธ์คำร้องโดย วิชาญ เชาวลิต ครูใหญ่ โรงเรียนวิทยาศาสตร์จุฬาภรณราชวิทยาลัย นครศรีธรรมราช คนแรก และทำนองโดย กิตติ ศรีเปารยะ อาจารย์ประจำสาขาวิชาดนตรีสมัยนิยม วิทยาลัยดุริยางคศิลป์ มหาวิทยาลัยมหิดล
ทำเนียบผู้อำนวยการ

| --- | --- |
1.นายสมพงษ์ แคนยุกต์: (พ.ศ. 2537 - 2544)
2.นายจบ แก้วพิบูลย์: (พ.ศ. 2544 - 2555)
3.นายพงษ์พิศักดิ์ เก้าเอี้ยน นายยุทธนา แก้วรักษ์: (พ.ศ. 2555 - 2560) รองผู้อำนวยการฝ่ายบริหารบุคคล(ณ ขณะนั้น) รักษาราชการแทนผู้อำนวยการ
4.นางสุวณี อึ่งวรากร: (พ.ศ. 2560 - 2565)
5.นางสาวขนิษฐา อำนักมณี: (พ.ศ. 2565 - ปัจจุบัน)
คณะผู้บริหาร

| ลำดับที่ | ชื่อ-สกุล | ตำแหน่ง | หมายเหตุ |
| --- | --- | --- | --- |
| 1 | นางสาวขนิษฐา อำนักมณี | ผู้อำนวยการโรงเรียน |  |
| 2 | นางกานดา ก้าวสัมพันธ์ | รองผู้อำนวยการโรงเรียน |  |
| 3 | นายบัณฑิต หมื่นบาล | รองผู้อำนวยการโรงเรียน |  |
| 4 | นายพิฐิพงศ์ ยวงใย | รองผู้อำนวยการโรงเรียน |  |
| 5 | นางสาวสุธารัตน์ ชำนาญเหนาะ | รองผูอำนวยการโรงเรียนกลุ่มบริหารกิจการหอพัก | ครูปฏิบัติหน้าที่ฝ่ายพิเศษ |
โครงการพิเศษ

โรงเรียนวิทยาศาสตร์จุฬาภรณราชวิทยาลัย ตรัง เป็นโรงเรียนที่มีวัตถุประสงค์ของการจัดตั้งคือ ส่งเสริมนักเรียนที่มีความรู้ ความสามารถทางด้านคณิตศาสตร์ วิทยาศาสตร์ เทคโนโลยีและสิ่งแวดล้อม ดังนั้นโรงเรียนจึงมีโครงการ ดังนี้
โครงการร่วมมือกับสถาบันอุดมศึกษาเพื่อร่วมวางแผนและสนับสนุน เรื่องการจัดการเรียนการสอน ตลอดจนร่วมวางแผนการพัฒนาบุคลากร การพัฒนาสื่อการเรียนการสอน การจัดกิจกรรมการเรียนการสอน และกิจกรรม ค่ายวิชาต่าง ๆ สถาบันที่ให้ความร่วมมือในขณะนี้ คือ มหาวิทยาลัยวลัยลักษณ์ มหาวิทยาลัยสงขลานครินทร์ เป็นต้น
โครงการโรงเรียนคู่แฝด  เป็นโครงการร่วมมือระหว่างโรงเรียนวิทยาศาสตร์จุฬาภรณราชวิทยาลัย ตรัง โรงเรียนวิทยาศาสตร์จุฬาภรณราชวิทยาลัย นครศรีธรรมราช และโรงเรียนวิทยาศาสตร์จุฬาภรณราชวิทยาลัย สตูล กับโรงเรียนมัธยมวิทยาศาสตร์ในประเทศมาเลเซียเพื่อแลกเปลี่ยนด้านวิชาการ  และด้านวัฒนธรรม   เช่น การจัดค่ายวิชาการ  การศึกษาดูงาน และ  โครง การแลกเปลี่ยนนักเรียน เป็นต้น
โครงการส่งเสริมนักเรียนที่มีความสามารถพิเศษ ทางด้านคณิตศาสตร์ วิทยาศาสตร์ และเทคโนโลยี เช่น การสนับสนุนและส่งเสริมให้นักเรียน ทำโครงงานคณิตศาสตร์โครงงานวิทยาศาสตร์และโครงงานคอมพิวเตอร์ หรือกิจกรรมการเข้าค่ายอัจฉริยภาพต่างๆ เป็นต้น
การจัดทำหลักสูตรสถานศึกษาโรงเรียนจุฬาภรณราชวิทยาลัย ตรัง  โรงเรียนได้จัดทำหลักสูตรสถานศึกษาและเริ่มใช้กับนักเรียนชั้น ม. 1 และ ม.4 ในปีการศึกษา 2545 ซึ่งเป็นหลักสูตรที่พัฒนานักเรียนตามศักยภาพของผู้เรียน
ขั้นตอนวิธีเชิงวิวัฒนาการ

ในศาสตร์ของปัญญาประดิษฐ์ นั้น ขั้นตอนวิธีเชิงวิวัฒนาการ (evolutionary algorithm) เป็นหนึ่งในเรื่องของการคำนวณเชิงวิวัฒนาการ (evolutionary computation) ที่ใช้ฐานประชากรโดยทั่วไปของขั้นตอนวิธีแบบเมตาฮิวริสติกที่เหมาะสมที่สุด (metaheuristic optimization algorithm) โดยขั้นตอนวิธีเชิงวิวัฒนาการนั้น ใช้กระบวนการที่ได้รับแรงบันดาลใจมาจากการวิวัฒนาการทางชีววิทยา อันได้แก่ การสืบพันธุ์ (reproduction) การกลายพันธุ์ (mutation) การแลกเปลี่ยนยีน (recombination) และการคัดเลือก (selection) โดยจะมีผลเฉลยที่สามารถเลือกได้ (candidate solution) แทนประชากร และฟังก์ชันคุณภาพ (quality function) ในการคัดเลือกประชากรที่เหมาะสมตามสภาพแวดล้อมที่กำหนดไว้ ขึ้นตอนวิธีเชิงวิวัฒนาการนี้มักจะใช้ได้ดีสำหรับการหาผลเฉลยของปัญหาในทุก ๆ ด้าน เนื่องจากสามารถพัฒนาผลเฉลยที่มีไปยังผลเฉลยที่ถูกต้องได้อย่างรวดเร็ว ทำให้มันประสบความสำเร็จในหลายๆ ด้านของปัญหา เช่น วิศวกรรม ศิลปกรรม ชีวภาพ เศรษฐศาสตร์ การตลาด พันธุศาสตร์ การค้นคว้าวิจัย การออกแบบหุ่นยนต์ วิทยาศาสตร์ด้านสังคม ฟิสิกส์ รัฐศาสตร์ และ เคมี
นอกจากการใช้งานด้านคณิตศาสตร์แล้ว ขั้นตอนวิธีและการคำนวณเชิงวิวัฒนาการยังถูกใช้เป็นข่ายงานในการทดลองในเรื่องการตรวจสอบความสมเหตุสมผลในทฤษฎีที่เกี่ยวกับการวิวัฒนาการและการคัดเลือกทางธรรมชาติ โดยเฉพาะอย่างยิ่งในข่ายของงานที่เกี่ยวข้องกับชีวประดิษฐ์ (artificial life)